คุณคะ คือมีอาการ แสบขัดในตาและน้ำตาไหลไม่หยุด เป็นที่ตาข้างเดียวน้ำตาไหลตลอดเวลา และมีอาการคันบริเวณในตา โรคนี้คือโรคอะไรหรอคะ สามารถรักษาได้ไหมหรือว่าบรรเทาได้หรือเปล่า
สวัสดีค่ะ อาการระคายเคืองตาและมีน้ำตาไหล อาจเกิดจาก-ภูมิแพ้ที่ตา ทำให้มีขี้ตา และคันตา ตาแดง มักเป็นช่วงเช้าๆ-ตาแดงหรือเยื่อบุตาอักเสบ ภาวะดังกล่าวอาจทำให้มีขี้ตามาก น้ำตาไหล ตาแดง มองเห็นผิดปกติ-ตากุ้งยิง เกิดจากการติดเชื้อแบคทีเรียในต่อมไขมันใต้เปลือกตา ส่งผลให้เกิดตุ่มนูนเล็ก ๆ ภายในหรือภายนอกเปลือกตา อาจทำให้มีตุ่มหนอง-กระจกตาเป็นแผล แผลที่กระจกตาอาจทำให้กระจกตาติดเชื้อและเกิดการอักเสบได้ ซึ่งเป็นสาเหตุทำให้มีน้ำตาหรือขี้ตาไหลออกมาเป็นเมือกเหนียวตลอดเวลาร่วมกับอาการปวดตา เป็นภาวะอันตรายอาจทำให้เสียการมองเห็นได้การดูแลตัวเองเบื้องต้น ไม่ไปขยี้ตา สวมแว่นตาป้องกันฝุ่น รับประทานยาแก้คันเพื่อบรรเทาอาการคันได้ งดการใส่คอนแทคเลนส์หากยังแสบขัดในตามาก มีน้ำตาไหลไม่หยุด ตาแดง ควรรรีบไปพบจักษุแพทย์เพื่อตรวจเพิ่มเติม และรับยาฆ่าเชื้อหรือยาแก้อักเสบอย่างเหมาะสม